Shelltanken på Hadsundvej i Gunderup blev her til aften udsat for røveri

Tre mænd, der beskrives som sydlandske af udseende kom ind på tanken, og mens de to af dem talte med ekspedienten gik den tredje ud i et baglokale og stjal nogle poser med cigaretter. Da ekspedienten opdagede, hvad der var i gang truede mændene ham og de stak efterfølgende af i bil i ukendt retning. Politiet hører gerne fra eventuelle vidner.